CELEX: 62016TA0250
Language: lt
Date: 2017-12-05 00:00:00
Title: Byla T-250/16 P: 2017 m. gruodžio 5 d. Bendrojo Teismo sprendimas byloje Spadafora / Komisija (Apeliacinis skundas — Viešoji tarnyba — Pareigūnai — Ieškinio atmetimas pirmojoje instancijoje dėl akivaizdaus nepriimtinumo ir akivaizdaus nepagrįstumo — Prašymas panaikinti — OLAF skyriaus „Teisinis konsultavimas“ vadovo darbo vieta — Atrankos procedūra — Preliminarios atrankos komisija — Neįtraukimas į ribotą kandidatų, pasiūlytų remiantis galutiniu pokalbiu su Paskyrimų tarnyba, sąrašą — Nešališkumas — Prašymas atlyginti žalą — Galimybės praradimas — Ginčo stadija, kurioje galima priimti galutinį sprendimą)

29.1.2018   
            
            
               LT
            
            
               Europos Sąjungos oficialusis leidinys
            
            
               C 32/26
            
         2017 m. gruodžio 5 d. Bendrojo Teismo sprendimas byloje Spadafora / Komisija
   
   (Byla T-250/16 P) (1)
   
   ((Apeliacinis skundas - Viešoji tarnyba - Pareigūnai - Ieškinio atmetimas pirmojoje instancijoje dėl akivaizdaus nepriimtinumo ir akivaizdaus nepagrįstumo - Prašymas panaikinti - OLAF skyriaus „Teisinis konsultavimas“ vadovo darbo vieta - Atrankos procedūra - Preliminarios atrankos komisija - Neįtraukimas į ribotą kandidatų, pasiūlytų remiantis galutiniu pokalbiu su Paskyrimų tarnyba, sąrašą - Nešališkumas - Prašymas atlyginti žalą - Galimybės praradimas - Ginčo stadija, kurioje galima priimti galutinį sprendimą))
   (2018/C 032/35)
   Proceso kalba: italų
   
      Šalys
   
   
      Apeliantas: Sergio Spadafora (Briuselis, Belgija), atstovaujamas advokato G. Belotti
   
      Kita proceso šalis: Europos Komisija, iš pradžių atstovaujama G. Gattinara ir C. Berardis-Kayser, vėliau – G. Gattinara ir L. Radu Bouyon
   
      Dalykas
   
   Apeliacinis skundas dėl 2016 m. balandžio 7 d. Europos Sąjungos Tarnautojų teismo (trečioji kolegija) nutarties Spadafora / Komisija (F-44/15, EU:F:2016:69) panaikinimo.
   
      Rezoliucinė dalis
   
   
               1.
            
            
               Panaikinti 2016 m. balandžio 7 d. Europos Sąjungos Tarnautojų teismo (trečioji kolegija) nutartį Spadafora / Komisija (F-44/15), išskyrus prašymo pripažinti, kad dėl 2014 m. birželio 30 d. sprendimo, kuriuo Europos kovos su sukčiavimu tarnybos (OLAF) generalinis direktorius D paskyrė eiti OLAF Pagalbos atliekant tyrimus direktorato Teisinio konsultavimo skyriaus vadovės pareigas, ir 2015 m. sausio 5 d. Europos Komisijos vicepirmininkės K. Georgieva sprendimo Ares(2015) 43686, kuriuo atmestas ieškovo skundas R/994/14, panaikinimo atrankos procedūra buvo neteisėta nuo to momento, kai padaryti pažeidimai, atmetimą dėl akivaizdaus nepriimtinumo.
            
         
               2.
            
            
               Atmesti likusią apeliacinio skundo dalį.
            
         
               3.
            
            
               Panaikinti 2014 m. birželio 30 d. sprendimą, kuriuo OLAF generalinis direktorius D paskyrė eiti OLAF Pagalbos atliekant tyrimus direktorato Teisinio konsultavimo skyriaus vadovės pareigas.
            
         
               4.
            
            
               Panaikinti 2015 m. sausio 5 d. Europos Komisijos vicepirmininkės K. Georgieva sprendimą Ares(2015) 43686, kuriuo atmestas ieškovo skundas R/994/14.
            
         
               5.
            
            
               Atmesti ieškinį pirmojoje instancijoje, kiek Sergio Spadafora prašo atlyginti turtinę žalą, patirtą dėl prarastos galimybės būti atrinktam užimti OLAF Pagalbos atliekant tyrimus direktorato Teisinio konsultavimo skyriaus vadovo pareigas.
            
         
               6.
            
            
               Priteisti iš Komisijos bylinėjimosi išlaidas, susijusias su skundo nagrinėjimu ir procesu pirmojoje instancijoje.
            
         
      (1)  OL C 251, 2016 7 11.